Τον πρύτανη του ΠΑΜΑΚ Αχιλλέα Ζαπράνη , συνεχάρη μέσω twitter o Πρόεδρος της ΝΔ, Κυριάκος Μητσοτάκης, για την απόφασή του να καλέσει αστυνομικές δυνάμεις εντός του χώρου του ιδρύματος μετά από επεισόδια.

«Η τάξη, η ασφάλεια,η δημόσια περιουσία και η ελεύθερη διακίνηση ιδεών στα πανεπιστήμια πρέπει να προστατεύονται. Μπράβο στον πρύτανη του ΠαΜακ», ήταν η ανάρτηση του κ. Μητσοτάκη.

Η τάξη,η ασφάλεια,η δημόσια περιουσία και η ελεύθερη διακίνηση ιδεών στα πανεπιστήμια πρέπει να προστατεύονται.Μπράβο στον πρύτανη του ΠαΜακ — Kyriakos Mitsotakis (@kmitsotakis) April 5, 2017

Νωρίτερα σήμερα, η Νεολαία ΣΥΡΙΖΑ Θεσσαλονίκης, ζήτησε την παραίτηση του πρύτανη με αφορμή την πρωτοβουλία του αυτή.

Υπενθυμίζεται ότι τόσο τη Δευτέρα, όσο και χθες, Τρίτη αντιεξουσιαστές εισέβαλαν στον χώρο, διακόπτοντας δύο ημερίδες που βρίσκονταν σε εξέλιξη.